नई दिल्ली। एक जनवरी से लागू होने वाली ऑड-इवन फॉर्मूले का ट्रायल गुरुवार को सुबह 9 से 11 बजे के बीच होगा। दिल्ली सरकार राजधानी के 11 जिलों में 200 मेजर प्वाइंटस पर एक दर्जन व्ययस्तम सड़कों पर यह ट्रायल करेगी। परिवहन मंत्री गोपाल राय स्वयं सुबह 9.30 बजे आईटीओ चौराहे पर ट्रायल का निरीक्षण करेंगे। ट्रायल रन में दिल्ली ट्रासंपोर्ट विभाग, डीटीसी, ट्रैफिक पुलिस, डिम्टस, डिविजनल कमिश्नरों के कार्यालय के कर्मचारी, सिविल डिफेंस, एनएसएस, एनसीसी के साथ संबंधित विभागों के अधिकारी और कर्मचारी भी भाग लेंगे।
ट्रायल के दौरान आने वाली परेशानियों के लिए विभाग किस तरह से एक दूसरे से कॉर्डिनेशन करे, बड़ी संख्या में नियम तोड़ने वाले वाहन चालकों के द्वारा विशेष समस्या होने पर कैसे मदद पहुंचाया जाए, इस पर विचार किया जाएगा। नियमों की अवहेलना करने वाले वाहन चालकों पर जुर्माना वसूलने के तरीकों सहित कई मुद्दों पर विचार किया जाएगा। इसके लिए सभी विभागों के अधिकारी कुछ प्वाइंटस पर आने वाले वाहनों को कैसे रोका जाए, किस तरह से चालान किया जाए, इस पर विचार विमर्श करेंगे। दिल्ली के कुल 200 मेजर प्वाइंटस पर सिविल डिफेंस, एनएसएस और एनसीसी के प्रशिक्षित वॉलेंटियर्स को तैनात किया जाएगा। वॉलेंटियर्स प्यार से नियम की अवहेलना करने वाले वाहन चालकों को समझाने के साथ ट्रैफिक पुलिस के निर्देशन में यातायात वयवस्था संभालने में भी रेड लाइटों पर मदद करेंगे। सरकार ने इसके लिए 3000 बसें चलाने के साथ ही सीएनजी वाहनों, सिंगल महिला चालक, विकलांग, रोगी को इस नियम से छूट दिया है।
अमेरिकी दूतावास ने किया योजना का समर्थन
नई दिल्ली| अमेरिकी दूतावास ने राजधानी में केजरीवाल सरकार के ऑड-इवन कार योजना का समर्थन किया और कहा कि वह राजनयिक नंबर प्लेट वाले वाहनों को छूट के बावजूद प्रतिबंध का पालन करेगा। दूतावास ने एक बयान में कहा कि दिल्ली सरकार की योजना शहर में वायु प्रदूषण की गंभीर समस्याओं से निपटने का प्रयास है और राजनयिक प्लेटों वाले वाहनों को इस योजना से आधिकारिक रूप से छूट है लेकिन वह वायु प्रदूषण कम करने के प्रयासों के समर्थन में कदम उठाएगा। दूतावास ने कहा, इस योजना के दौरान, नयी दिल्ली स्थित दूतावास के आधिकारिक वाहन जहां तक संभव होगा, ऑड-इवन प्रतिबंध का पालन करेंगे। उन्होंने कहा, अमेरिकी कर्मचारियों को ऑड-इवन योजना में स्वेच्छा से सहयोग करने के लिए मजबूती से प्रेरित किया गया है। कई अमेरिकी राजनयिक कार पूलिंग या सार्वजनिक वाहनों से यात्रा करेंगे।
hin_Deva hin_Deva hin_Deva hin_Deva